Na temelju čl. 16. i čl. 17. Zakona Zakona o sustavu civilne zaštite („Narodne novine“ broj 82/15 i 118/18), članka 35. točke 2. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12., 19/13, 137/15 i 123/17) i članka 32. Statuta Grada Dubrovnika („Službeni glasnik Grada Dubrovnika“, broj 4/09, 6/10, 3/11, 14/12, 5/13, 6/13 - pročišćeni tekst, 9/15 i 5/18), Gradsko vijeće Grada Dubrovnika na elektronskoj 29. sjednici, održanoj 8. travnja 2020., donijelo je

**O D L U K U**

**o oslobađanja plaćanja cijene usluge korištenja vrtićkih usluga**

Članak 1.

U cilju prevencije širenja pandemije uzrokovane korona virusom na području Grada Dubrovnika javna ustanova Dječji vrtići Dubrovnik (u nastavku teksta: DV Dubrovnik), kojoj je osnivač Grad Dubrovnik, privremeno je prestala s radom dok traju posebne okolnosti ugroze širenja korona virusa.

Članak 2.

U navedenom razdoblju iz točke 1. ove Odluke u Područnom odjelu Ciciban DV Dubrovnik osiguran je boravak isključivo za djecu roditelja/ posvojitelja koji imaju radnu obvezu i nisu u mogućnosti primjereno ih zbrinuti.

Članak 3.

Na temelju prijedloga Upravnog vijeća DV Dubrovnik, te zbog privremenog zatvaranja rada DV Dubrovnik svi roditelji/posvojitelji korisnici usluga DV Dubrovnik neće plaćati vrtićke usluge počevši od 01. travnja do 30. lipnja 2020. godine.

U slučaju da se produži trajanje navedene ugroze korisnici ni nadalje neće plaćati vrtićke usluge, odnosno sve do ponovnog regularnog otvaranja DV Dubrovnik.

Članak 4.

Iznos sudjelovanja roditelja/posvojitelja korisnika vrtićkih usluga DV Dubrovnika nadomjestit će se iz Proračuna Grada Dubrovnika.

Članak 5.

Ova odluka stupa na snagu prvog dana od dana objave u „Službenom glasniku Grada Dubrovnika“.

KLASA: 601-01/20-01/02

URBROJ: 2117/01-09-20-08

Dubrovnik, 8. travnja 2020.

Predsjednik Gradskog vijeća:

**mr.sc. Marko Potrebica,** v. r.

------------------------------------------------